TOA เปิดตัว “Mega Paint & Home” สาขาใหม่ย่านปทุมธานี
ยักษ์ใหญ่วงการสี TOA เปิดตัว “Mega Paint & Home” สาขาใหม่ จ.ปทุมธานี ที่สุดของโมเดลธุรกิจสี-เคมีภัณฑ์ก่อสร้าง พร้อมเพิ่มความสะดวกให้ลูกค้า ด้วยรูปแบบ One Stop Shopping การันตีสินค้าครบ บริการจบในที่เดียว
TOA เปิดตัว “Mega Paint & Home” สาขาใหม่ ปทุมธานี ที่สุดของโมเดลธุรกิจสี-เคมีภัณฑ์ก่อสร้าง
8 มิ.ย. 2565

นายมงคล ตั้งใจพิทักษ์ รองประธานเจ้าหน้าที่บริหาร บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA เข้าร่วมงานเปิดตัว เมกา เพ้นท์ แอนด์ โฮม (Mega Paint &amp; Home) สาขาใหม่ จ.ปทุมธานี  โดยภายในงานมีคุณศุภวรรณ ราชปรีชา และคุณศุภิสรา ราชปรีชา คณะผู้บริหาร Mega Paint &amp; Home บริษัท ศรีบุญมา โฮมแคร์ จำกัด สาขาปทุมธานีให้การต้อนรับ
สำหรับ Mega Paint &amp; Home เป็นความร่วมมือในการวางแผนธุรกิจร่วมกันระหว่าง TOA และร้านค้าตัวแทนจำหน่าย ในการพัฒนาช่องทางการเข้าถึงของโอกาสทางการตลาดใหม่ๆ ตอบโจทย์การขยายตัวของชุมชนและการพัฒนาหัวเมืองระดับภูมิภาคที่เติบโต พร้อมการพัฒนาสาธารณูปโภคพื้นฐานของภาครัฐที่เชื่อมต่อพื้นที่เศรษฐกิจต่างๆ ส่งผลต่อปัจจัยความต้องการใช้วัสดุก่อสร้างมากขึ้น
โดยล่าสุด TOA ได้เปิดตัว Mega Paint &amp; Home ศรีบุญมา โฮมแคร์ สาขาปทุมธานี ตั้งอยู่ที่ถนนกรุงเทพฯ-ปทุมฯ ตำบลบางหลวง อำเภอเมืองปทุมธานี จังหวัดปทุมธานี ซึ่งเป็นทำเลที่ตั้งที่เดินทางได้สะดวก โดยร้านค้าเป็นรูปแบบ One Stop Shopping ครอบคลุมสินค้าที่หลากหลาย ไม่ว่าจะเป็น กลุ่มสินค้านวัตกรรมสีทาอาคาร อาทิ TOA Organic Care เป็นนวัตกรรมสีเทคโนโลยี Bio-Based ที่ปลอดภัยมากขึ้นด้วยส่วนผสมจากธรรมชาติ รายแรกและรายเดียวในไทย TOA Shield Series สีตระกูลแกร่ง ที่เหนือกว่าทุกคุณภาพสี และ สี TOA Loft สีตกแต่งพิเศษ สร้างลายสวย ทำเองได้ง่าย ถูกใจผู้รักการ D.I.Y.
นอกจากนี้ ยังมีสินค้ากลุ่มเคมีภัณฑ์ก่อสร้าง เพื่อซ่อมแซมบ้าน และอาคารที่รั่ว ซึม ร้าว ลอกล่อน  อาทิ TOA 201 Roofseal, TOA PU Waterproof, TOA PU Foam ที่สามารถปิดรู อุดทุกรอยต่อ รอยแตก ใช้ได้ทุกพื้นผิว และยังมีกระเบื้องเซรามิค กระเบื้องพอร์ซเลน อีกทั้งบริการงานช่างมาตรฐานใหม่ ที่เรียกว่า  “WHO Service” โดยทีมช่างผู้รับเหมามืออาชีพ  ที่ผ่านการฝึกอบรมจาก TOA ถือได้ว่า Mega Paint &amp; Home มีสินค้าครบ บริการจบในที่เดียว สอดคล้องกับกลยุทธ์หลักของ TOA ที่ต้องการสร้างการเติบโตด้วยการมีสินค้าและบริการแบบครบวงจร (Total Solution) ครอบคลุมความต้องการของทุกกลุ่มผู้บริโภค ทั้งช่าง ผู้รับเหมา ลูกค้าโครงการ และลูกค้ารายย่อย
ทั้งนี้ TOA พร้อมพัฒนาโซลูชั่นครอบคลุมทุกโจทย์ความต้องการ รองรับทุกตลาดและกลุ่มเป้าหมาย ตอกย้ำความแข็งแกร่งในการครองแชมป์ No.1 Brand ที่ครองใจผู้บริโภคมาอย่างต่อเนื่องและยาวนานที่สุด